**2015**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2015

Mă doare istoria şi privesc uluit

Cum rabdă poporul păgânii români

Ce stau în palate şi au pentru câini

Mai multă mâncare decât mulţi copii.

Tu Decebal oare de noi nu mai ştii?

Nu poţi de prin ceruri, de unde priveşti

Să smulgi somnolenţa, sa recucereşti

În sufletul nostru un loc de exemplu?

Mă crede, nu vreau să ridic azi un templu

Ci doar să arăt AND-ul străbun.

Când stă sub călcâi un român nu-i român,

Când rabdă-mpilari parcă nu-i neamul meu.

O, Doamne, îmi e greu să privesc, tare greu!

De ce ne laşi Doamne sub talpă mereu?

De-atâtea milenii povara e grea!

Când ai o istorie cât timpul de veche,

Când plaiul acesta e fără pereche

De ce laşi ca hulpavi călăi să se-adape

Cu sânge de trac şi-i laşi să şi scape

Fugind pe-o minciună cu ochii legaţi?

Întoarce-te Doamne, acesta-i poporul

De unde o lume îşi trage izvorul.

Ramas-am doar laşi şi creduli şi blazaţi?

Mă-ncercana vremea şi somnul mi-e rar,

Şi apa ce-o sorb e de-un rânced amar!

De ce ne dai Doamne asemenea chin?

Trăim pe pământ atât de puţin!

Adu-ne-napoi regii vremilor trace,

Întoarce-ţi tu Doamne privirea încoace

Şi-nvie statuile, câte-au rămas!

Poporul acesta nu-i popor de pripas!

Nu poate sfârşi într-un mod ruşinos

Poporul român, un popor prea frumos

Să doarma-n pădure într-o raclă de sticlă!

Îndură-te Doamne, la viaţă ridică

Opinca de rând şi un crai dat de ea.

Îndură-te Doamne de PATRIA MEA! (2015)